Бели лице Призренка девојка
Бели лице Призренка девојка је српска изворна песма.

Текст  
Бели лице Призренка девојка
 
Ај, бели лице Призренка девојка,
Призренка девојка.
Ај, отишла је на нове бунаре.
Ај, оздол иде млади билигбаша.
 
Ај, добро јутро, Призренко девојко,
Призренко девојко !
Ај, за ким белиш твоје бело лице,
ај, за ким белиш твоје бело лице ?
 
Ај, да л' за мене, ил' за мог севдаја,
ил' за мог севдаја ?
Ај, нит' за тебе, нит' за твог севдаја,
ај, нит' за тебе, нит' за твог севдаја.
 
Ај, но га белим за мога драгана,
за мога драгана,
ај, кога чекам три године дана,
ај, кога чекам три године дана.

Види још 
Изворне песме

Изворне песме